CELEX: 32015D0908(01)
Language: bg
Date: 2015-09-04 00:00:00
Title: Решение на Съвета от 4 септември 2015 година за приемане на позицията на Съвета относно проекта за общ бюджет на Европейския съюз за финансовата 2016 година

8.9.2015   
            
            
               BG
            
            
               Официален вестник на Европейския съюз
            
            
               C 295/2
            
         РЕШЕНИЕ НА СЪВЕТА
   от 4 септември 2015 година
   за приемане на позицията на Съвета относно проекта за общ бюджет на Европейския съюз за финансовата 2016 година
   (2015/C 295/03)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 314, параграф 3 от него, във връзка с Договора за създаване на Европейската общност за атомна енергия, и по-специално член 106а от него,
   като има предвид, че:
   
               1.
            
            
               На 25 юни 2015 г. Комисията представи предложение, съдържащо проект за общия бюджет на Европейския съюз за финансовата 2016 година (1).
            
         
               2.
            
            
               На 26 юни 2015 г. Комисията представи писмо за внасяне на корекции № 1 към проекта на общ бюджет за финансовата 2016 година (2).
            
         
               3.
            
            
               Съветът разгледа предложението на Комисията с оглед определянето на позиция, която да е съвместима, по отношение на приходната част, с Решение 2007/436/ЕО, Евратом на Съвета от 7 юни 2007 г. относно системата на собствените ресурси на Европейските общности (3) и, от гледна точка на разходната част, с Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (4),
            
         РЕШИ:
   Член единствен
   Позицията на Съвета по проекта за общ бюджет на Европейския съюз за финансовата 2016 година беше приета от Съвета на 4 септември 2015 г.
   Пълният текст на позицията е публикуван за справки или изтегляне на уебсайта на Съвета: http://www.consilium.europa.eu/.
   
      Съставено в Брюксел на 4 септември 2015 година.
      
         
            За Съвета
         
         
            Председател
         
         J. ASSELBORN
      
   
   
      (1)  COM(2015) 300 final.
   
      (2)  COM(2015) 317 final.
   
      (3)  ОВ L 163, 23.6.2007 г., стр. 17.
   
      (4)  ОВ L 347, 20.12.2013 г., стр. 884.